
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1222 

17 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. Φ.711/25/β7/211 (ΦΕΚ 298/ 
Β'/17.4.1995) αναφορικά με το ΠΜΣ του Τμήματος 
Πολιτικής Επιστήμης και Δημόσιας Διοίκησης του 
Πανεπιστημίου Αθηνών, με τίτλο «Κράτος και Δη¬ 
μόσια Πολιτική». 1 

Τροποποίηση της υπ’ αριθμ. Β7/67486 (ΦΕΚ 1694/τ. 
Β?19.11.2003) υπουργικής απόφασης που αναφέρε- 
ται στο Πρόγραμμα Μεταπτυχιακών Σπουδών του 
Τμήματος Επιστήμης Υπολογιστών του Πανεπιστη¬ 
μίου Κρήτης, όπως έχει τροποποιηθεί και ισχύει 2 
Εξειδίκευση υποχρεώσεων περιοδικής και διαρκούς 


πληροφόρησης του ν. 3556/2007. 3 

ΑΠΟΦΑΣΕΙ Σ 

Αριθμ. 40723/Β7 (1) 


Τροποποίηση της υπ’ αριθμ. Φ.711/25/β7/211 (ΦΕΚ 298/ 
Β717.4.1995) αναφορικά με το ΠΜΣ του Τμήματος 
Πολιτικής Επιστήμης και Δημόσιας Διοίκησης του 
Πανεπιστημίου Αθηνών, με τίτλο «Κράτος και Δη¬ 
μόσια Πολιτική». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ. Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
Α') «Εθνικό Συμβούλιο Παιδείας... και άλλες διατάξεις» 
και του άρθρου 5 παρ. 12γ και 13 του ν. 2916/2001 (ΦΕΚ 
114 Α') «Διάρθρωση της ανώτατης εκπαίδευσης και ρύθ¬ 
μιση θεμάτων τεχνολογικού τομέα αυτής» και το άρθρο 
23 του ν. 3404/2005. 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και θρησκευμάτων». 

4. Την υπ’ αριθμ. Φ.711/25/Β7/211 (ΦΕΚ 298/Β'/17.4.1995) 
υπουργική απόφαση «Εγκριση Π.Μ.Σ. του τμήματος 
Πολιτικής Επιστήμης και Δημόσιας Διοίκησης στο 


γνωστικό αντικείμενο «Κράτος και Δημόσια Πολιτική» 
της σχολής Ν.Ο.Π.Ε. του Παν/μίου Αθηνών» όπως έχει 
τροποποιηθεί με τις αριθ Β7/503 (ΦΕΚ 975/Β'/15.9.1998), 
9953/Β7 (ΦΕΚ342/Β'/24.3.2003) και 56472/Β7/(ΦΕΚ 1058/ 
Β'/27.7.2005) υπουργική απόφαση. 

5. Την απόφαση της Γενικής Συνέλευσης Ειδικής Σύν¬ 
θεσης του Τμήματος Πολιτικής Επιστήμης και Δημόσιας 
Διοίκησης του Πανεπιστημίου Αθηνών (συνεδ. 6.3.2007). 

6. Την απόφαση της Συγκλήτου του Εθνικού και Καπο- 
διστριακού Πανεπιστημίου Αθηνών (συν. 3.4.2007). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. Φ.711/25/Β7/211 (ΦΕΚ 298/ 
Β'/17.4.1995) υπουργική απόφαση όπως έχει τροποποιη¬ 
θεί και ισχύει σύμφωνα με τα εξής: 

1. Το άρθρο 4 αντικαθίσταται ως εξής: 

Άρθρο 4 

Κατηγορίες πτυχιούχων 

Στο πρόγραμμα γίνονται δεκτοί πτυχιούχοι των Τμημά- 
των Πολιτικής Επιστήμης και Δημόσιας Διοίκησης, Οικονο¬ 
μικών Επιστημών, Νομικών Επιστημών, Επιστημών Υγείας 
και Κοινωνικής Πολιτικής καθώς και άλλων συναφών Τμη- 
μάτων της ημεδαπής, καθώς και αντίστοιχων Τμημάτων 
αναγνωρισμένων ομοταγών Ιδρυμάτων της αλλοδαπής. 

Γίνονται επίσης δεκτοί πτυχιούχοι Τμημάτων Τ.Ε.Ι. συ¬ 
ναφούς γνωστικού αντικειμένου προς το Π.Μ.Σ. σύμφωνα 
με τις προϋποθέσεις του άρθρου 12γ του ν. 2916/2001 
(ΦΕΚ 114 Α'). 

2. Το άρθρο 6 αντικαθίσταται ως εξής: 

Άρθρο 6 

Χρονική διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται για το Μεταπτυχιακό Δίπλωμα 
Ειδίκευσης σε δεκαοχτώ (18) μήνες (τρία εξάμηνα) και 
για το Διδακτορικό Δίπλωμα σε τρία τουλάχιστον έτη 
μετά τη λήψη του Μ.Δ.Ε.». 

3. Το άρθρο 7 αντικαθίσταται ως εξής: 

Άρθρο 7 

Πρόγραμμα μαθημάτων 

Η διδακτική και ερευνητική δραστηριότητα για την 
απονομή του Μεταπτυχιακού Διπλώματος Ειδίκευσης 
ορίζεται ως εξής: 

Ά Εξάμηνο (Υποχρεωτικά μαθήματα): 

1. Μεθοδολογία της Έρευνας. 

2. Μορφές μετεξέλιξης του σύγχρονου κράτους. 

3. Σχεδιασμός και ανάλυση της δημόσιας πολιτικής. 

4. Θεωρία και Πρακτική της Διοίκησης στο Δημόσιο 
Τομέα. 

Β' Εξάμηνο (Μαθήματα επιλογής): 

1. Δημοσιονομική πολιτική. 

2. Ειδικά θέματα κοινωνικής πολιτικής. 

3. Τοπική αυτοδιοίκηση. 

4. Θεσμοί και πολιτικές προστασίας του περιβάλλοντος. 

5. Πολιτική προστασίας των δικαιωμάτων του ανθρώπου. 

6. Ελληνική Διοίκηση και Ευρωπαϊκή Ολοκλήρωση. 

7. Ειδικά θέματα δημόσιας πολιτικής. 

8. Κράτος και Αγορά. 

9. Διοικητική μεταρρύθμιση στην Ελλάδα. 

10. Ειδικά θέματα δημοσίου δικαίου. 

Γ' Εξάμηνο 

Εκπόνηση διπλωματικής εργασίας. 

Από τον πιο πάνω κατάλογο μαθημάτων, τα μαθήματα 
του Α' εξαμήνου είναι υποχρεωτικά ενώ από αυτά του 
Β' εξαμήνου κάθε μεταπτυχιακός φοιτητής οφείλει να 
επιλέγει τέσσερα (4) μαθήματα. 

Οι διδακτικές μονάδες κάθε μαθήματος ή σεμιναρίου 
είναι επτά και ήμισυ (7,5) ενώ στη διπλωματική εργασία 
αντιστοιχούν τριάντα (30) διδακτικές μονάδες. 

Ο βαθμός υπολογίζεται με την άθροιση των βαθμών 
(διδακτικών μονάδων) των σεμιναρίων, των μαθημάτων 
και της μεταπτυχιακής εργασίας. Το άριστα είναι συ¬ 
νεπώς 60 + 30. 

4. Το άρθρο 10 αντικαθίσταται ως εξής: 

Άρθρο 10 

Υλικοτεχνική υποδομή 

Το Τμήμα Πολιτικής Επιστήμης και Δημόσιας Διοίκησης 
του Πανεπιστημίου Αθηνών διαθέτει την απαραίτητη υλι¬ 
κοτεχνική υποδομή για την υλοποίηση του Π.Μ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 51295/Β7 (2) 

Τροποποίηση της υπ’ αριθμ. Β7/67486 (ΦΕΚ 1694/τ. 
Β719.11.2003) υπουργικής απόφασης που αναφέρε- 
ται στο Πρόγραμμα Μεταπτυχιακών Σπουδών του 
Τμήματος Επιστήμης Υπολογιστών του Πανεπιστη¬ 
μίου Κρήτης, όπως έχει τροποποιηθεί και ισχύει. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
τ.Α') «Εθνικό Συμβούλιο Παιδείας, και άλλες διατάξεις» 
και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 


2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευτικών «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β1/822 (ΦΕΚ 866/τ. Β'/26.11.1993) υπουρ¬ 
γική απόφαση «Εγκριση Προγράμματος Μεταπτυχιακών 
Σπουδών του Τμήματος Επιστήμης Υπολογιστών του 
Πανεπιστημίου Κρήτης» όπως αντικαταστάθηκε με την 
υπ’ αριθμ. Β7/67486 (ΦΕΚ 1694/τ. Β'/19.11.2003) υπουρ¬ 
γική απόφαση και τροποποιήθηκε με τις υπ’ αριθμ. 
Β7/44198 (ΦΕΚ 835/τ. Β'/21.6.2005) και Β7/81691 (ΦΕΚ 
214/τ.Β'/22.2.2007) υπουργική απόφαση. 

5. Το απόσπασμα πρακτικού της Γ.Σ.Ε.Σ. του Τμήμα¬ 
τος Επιστήμης Υπολογιστών του Πανεπιστημίου Κρήτης 
(συνεδρία 26.2.2007). 

6. Το απόσπασμα πρακτικού της Συγκλήτου του Πα¬ 
νεπιστημίου Κρήτης (συνεδρία 26.4.2007). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. Β7/67486 (ΦΕΚ 1694/ 
τ.Β'/19.11.2003) υπουργική απόφαση που αφορά στο Πρό¬ 
γραμμα Μεταπτυχιακών Σπουδών του Τμήματος Επιστήμης 
Υπολογιστών του Πανεπιστημίου Κρήτης, ως ακολούθως: 

Το άρθρο 3 «Μεταπτυχιακοί τίτλοι» τροποποιείται ως 
εξής: 

Άρθρο 3 

Μεταπτυχιακοί τίτλοι 

Η θεματική περιοχή Η. «Ιατρική Πληροφορική και Βιοϊ- 
ατρική Τεχνολογία» αντικαθίσταται από την «Βιοϊατρική 
Πληροφορική και Τεχνολογία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 2765 (3) 

Εξειδίκευση υποχρεώσεων περιοδικής και διαρκούς 
πληροφόρησης του ν. 3556/2007. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 1/434/3.7.2007) 

Λαμβάνοντας υπόψη: 

1. Την περίπτωση (β) της παραγράφου 2 του άρθρου 
3, τις περιπτώσεις, (β) και (γ) της παραγράφου 8 του 
άρθρου 5, την παράγραφο 2 του άρθρου 11, την παρά¬ 
γραφο 4 του άρθρου 12, την παράγραφο 7 του άρθρου 
13, την παράγραφο 4 του άρθρου 14, την παράγραφο 3 
του άρθρου 15, την περίπτωση (α) της παραγράφου 7 
του άρθρου 21 και την περίπτωση (α) της παραγράφου 
3 του άρθρου 22 του ν. 3556/2007. 

2. Το άρθρο 13 του ν. 2166/1993 (ΦΕΚ Β/137/1993) «Κε- 
φαλαιαγορά-Επιχειρήσεις-Δημόσια Κτήματα κ.λπ». 

3. Το στοιχείο (α) της παραγράφου 3 του άρθρου 2, 
το πρώτο εδάφιο της παραγράφου 6 του άρθρου 5, 

το στοιχείο (γ) της παραγράφου 6 του άρθρου 5, την 
παράγραφο 7 του άρθρου 9, τα στοιχεία (β) έως (ε) 
της παραγράφου 8 του άρθρου 12, την παράγραφο 2 
του άρθρου 13, την παράγραφο 2 του άρθρου 14, την 
περίπτωση (α) της παραγράφου 4 του άρθρου 21, το 
σημείο (ϋ) της παραγράφου 4 και την παράγραφο 7 του 
άρθρου 23 της Οδηγίας 2004/109/ΕΚ του Ευρωπαϊκού 
Κοινοβουλίου και του Συμβουλίου, της 25ης Δεκεμβρί¬ 
ου 2004, για την εναρμόνιση των προϋποθέσεων δια¬ 
φάνειας αναφορικά με την πληροφόρηση σχετικά με 
εκδότες των οποίων οι κινητές αξίες έχουν εισαχθεί 
προς διαπραγμάτευση σε ρυθμιζόμενη αγορά και για 
την τροποποίηση της Οδηγίας 2001/34/ΕΚ. 

4. Την Οδηγία 2007/14/ΕΚ της Ευρωπαϊκής Επιτροπής 
«για τον καθορισμό αναλυτικών κανόνων για την εφαρ¬ 
μογή ορισμένων διατάξεων της οδηγίας 2004/109/ΕΚ του 
Ευρωπαϊκού Κοινοβουλίου και του Συμβουλίου, για την 
εναρμόνιση των προϋποθέσεων διαφάνειας αναφορικά 
με την πληροφόρηση σχετικά με εκδότες των οποίων 
οι κινητές αξίες έχουν εισαχθεί προς διαπραγμάτευση 
σε ρυθμιζόμενη αγορά». 

5. Την Τελική Εισήγηση επί τεχνικών θεμάτων ανα¬ 
φορικά με πιθανά εκτελεστικά μέτρα της Οδηγίας για 
τη Διαφάνεια της Επιτροπής Ευρωπαϊκών Ρυθμιστικών 
Αρχών των Αγορών Κινητών Αξιών (ΩΕ3Β) του Ιουνίου 
2005 (ΩΕ3Β/05-407). 

6. Την Τελική Έκθεση της «Επιτροπής Σοφών» για τη 
ρύθμιση των ευρωπαϊκών αγορών κινητών αξιών, όπως 
αυτή εγκρίθηκε από το Ευρωπαϊκό Συμβούλιο της Στοκ¬ 
χόλμης τον Μάρτιο 2001 και ψηφίστηκε την 5η Φεβρου¬ 
άριου 2002 από το Ευρωπαϊκό Κοινοβούλιο. 

7. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ Α/98/2005), αποφασίζει ομόφωνα: 

ΚΕΦΑΛΑΙΟ Α. 

ΣΚΟΠΟΣ ΚΑΙ ΠΕΔΙΟ ΕΦΑΡΜΟΓΗΣ 
Αρθρο 1 

Σκοπός και πεδίο εφαρμογής 

Η παρούσα απόφαση έχει ως σκοπό την προσαρ¬ 
μογή του κανονιστικού πλαισίου προς την Οδηγία 
2007/14/ΕΚ της Ευρωπαϊκής Επιτροπής, Επίσημη Εφη¬ 
μερίδα των Ευρωπαϊκών Κοινοτήτων (Οϋ. 169/27/2007) 
και εξειδικεύει ορισμένες υποχρεώσεις περιοδικής και 
διαρκούς πληροφόρησης του ν. 3556/2007 σχετικά με 
εκδότες των οποίων οι κινητές αξίες έχουν εισαχθεί 
προς διαπραγμάτευση σε οργανωμένη αγορά και για 
τους οποίους η Ελλάδα είναι το κράτος μέλος κα¬ 
ταγωγής. 

ΚΕΦΑΛΑΙΟ Β' 

ΕΞΕΙΔΙΚΕΥΣΗ ΥΠΟΧΡΕΩΣΕΩΝ ΠΕΡΙΟΔΙΚΗΣ 
ΠΛΗΡΟΦΟΡΗΣΗΣ 

Αρθρο 2 

Ελάχιστο περιεχόμενο των εξαμηνιαίων μη ενοποιη¬ 
μένων οικονομικών καταστάσεων 

1. Το ελάχιστο περιεχόμενο των συνοπτικών εξαμη¬ 
νιαίων οικονομικών καταστάσεων της περίπτωσης (β) 
της παραγράφου 4 του άρθρου 5 του ν. 3556/2007, για 
την περίπτωση που αυτές δεν συντάσσονται σύμφωνα 
με τα διεθνή λογιστικά πρότυπα που έχουν εγκριθεί 
σύμφωνα με τη διαδικασία που προβλέπεται στο άρθρο 


6 του κανονισμού (ΕΚ) αριθμ. 1606/2002, περιλαμβάνει 
τα αναφερόμενα στο άρθρο αυτό. 

2. Ο συνοπτικός εξαμηνιαίος ισολογισμός και ο συνο¬ 
πτικός εξαμηνιαίος λογαριασμός αποτελεσμάτων χρή- 
σεως (εξαμηνιαία κατάσταση αποτελεσμάτων) πρέπει 
να εμφανίζουν κάθε ένα από τα κεφάλαια (τίτλους) και 
τα υποσύνολα (μερικά αθροίσματα) που περιλαμβάνο¬ 
νται στις πιο πρόσφατες ετήσιες οικονομικές κατα¬ 
στάσεις του εκδότη. Πρόσθετα κονδύλια περιλαμβάνο¬ 
νται εάν η παράλειψή τους θα έχει ως αποτέλεσμα, οι 
εξαμηνιαίες οικονομικές καταστάσεις να παρέχουν μία 
παραπλανητική εικόνα των στοιχείων του ενεργητικού 
και του παθητικού, της χρηματοοικονομικής θέσης και 
των αποτελεσμάτων χρήσεως (περιόδου) του εκδότη. 

3. Περιλαμβάνονται οι εξής συγκριτικές πληροφορίες: 
(α) ισολογισμός για το τέλος του πρώτου εξαμήνου 

του τρέχοντος οικονομικού έτους και συγκριτικός ισο¬ 
λογισμός για το τέλος του αμέσως προηγούμενου οι¬ 
κονομικού έτους. 

(β) λογαριασμός αποτελεσμάτων χρήσεως (κατάστα¬ 
ση αποτελεσμάτων περιόδου) για το πρώτο εξάμηνο 
του τρέχοντος οικονομικού έτους με συγκριτικές πληρο¬ 
φορίες για την αντίστοιχη περίοδο του προηγούμενου 
οικονομικού έτους. 

4. Οι επεξηγηματικές σημειώσεις περιλαμβάνουν: 

(α) επαρκείς πληροφορίες ώστε να εξασφαλίζεται η συ- 
γκρισιμότητα των συνοπτικών εξαμηνιαίων οικονομικών κα¬ 
ταστάσεων με τις ετήσιες οικονομικές καταστάσεις και 
(β) επαρκείς πληροφορίες και επεξηγήσεις ώστε να 
εξασφαλίζεται η σαφής κατανόηση από το χρήστη τυ¬ 
χόν ουσιωδών αλλαγών σε ποσά και τυχόν εξελίξεων, 
οι οποίες αντικατοπτρίζονται στον ισολογισμό και στον 
λογαριασμό αποτελεσμάτων και αφορούν στην υπό εξέ¬ 
ταση εξαμηνιαία περίοδο. 

Άρθρο 3 

Σημαντικότερες συναλλαγές μεταξύ μερών 

1. Στις εξαμηνιαίες εκθέσεις του διοικητικού συμβουλίου 
που αφορούν ατομικούς και ενοποιημένους λογαριασμούς 
(οικονομικές καταστάσεις), οι εκδότες μετοχών δημοσιο¬ 
ποιούν τις σημαντικότερες συναλλαγές μεταξύ συνδεδε- 
μένων προσώπων (συνδεόμενα μέρη) όπως αυτά ορίζονται 
στο Διεθνές Λογιστικό Πρότυπο 24 και τουλάχιστον: 

(α) συναλλαγές μεταξύ του εκδότη και κάθε συνδε- 
δεμένου προσώπου που πραγματοποιήθηκαν κατά το 
πρώτο εξάμηνο του τρέχοντος οικονομικού έτους και 
οι οποίες επηρέασαν ουσιαστικά τη χρηματοοικονομι¬ 
κή θέση ή τις επιδόσεις της επιχείρησης κατά την εν 
λόγω περίοδο, 

(β) τυχόν μεταβολές των συναλλαγών μεταξύ του εκδό¬ 
τη και κάθε συνδεδεμένου προσώπου που περιγράφονται 
στην τελευταία ετήσια έκθεση οι οποίες θα μπορούσαν 
να έχουν ουσιαστικές συνέπειες για τη χρηματοοικονομι¬ 
κή θέση ή τις επιδόσεις της επιχείρησης κατά το πρώτο 
εξάμηνο του τρέχοντος οικονομικού έτους. 

2 Η αναφορά στις συναλλαγές περιλαμβάνει τουλάχιστον 
(α) το ποσό αυτών των συναλλαγών, 

(β) το ανεξόφλητο υπόλοιπό τους στο τέλος της περιόδου, 
(γ) τη φύση της σχέσεως του συνδεδεμένου προσώ¬ 
που με τον εκδότη καθώς και 
(δ) άλλα πληροφοριακά στοιχεία για τις συναλλαγές, 
τα οποία είναι απαραίτητα για την κατανόηση της οι¬ 
κονομικής θέσης του εκδότη των μετοχών, εφόσον οι 

συναλλαγές αυτές είναι ουσιώδεις και δεν έχουν πραγ¬ 
ματοποιηθεί υπό τους συνήθεις όρους της αγοράς. 

3. Τα πληροφοριακά στοιχεία για τις μεμονωμένες συ¬ 
ναλλαγές κάθε συνδεδεμένου προσώπου με τον εκδότη 
μπορούν να συναθροίζονται ανάλογα με τη φύση τους, 
εκτός εάν απαιτούνται χωριστά πληροφοριακά στοιχεία 
για την κατανόηση των επιπτώσεων των συναλλαγών 
του συνδεόμενου μέρους στην οικονομική θέση του 
εκδότη των μετοχών. 

ΚΕΦΑΛΑΙΟ Γ' 

ΕΞΕΙΔΙΚΕΥΣΗ ΥΠΟΧΡΕΩΣΕΩΝ ΔΙΑΡΚΟΥΣ 
ΠΛΗΡΟΦΟΡΗΣΗΣ 

Αρθρο 4 

Ημερολόγιο ημερών διαπραγμάτευσης 

1. Για τους σκοπούς των παραγράφων 2 και 3 του 
άρθρου 14 και της παραγράφου 1 του άρθρου 15 του ν. 
3556/2007, εφαρμόζεται το ημερολόγιο ημερών διαπραγ¬ 
μάτευσης όπως αυτό καθορίζεται από κάθε οργανωμένη 
αγορά που βρίσκεται ή λειτουργεί στην Ελλάδα. 

2. Η Επιτροπή Κεφαλαιαγοράς δημοσιεύει στον διαδι¬ 
κτυακό της τόπο τα ημερολόγια ημερών διαπραγμάτευ¬ 
σης της προηγούμενης παραγράφου των οργανωμένων 
αγορών που βρίσκονται ή λειτουργούν στην Ελλάδα. 

Άρθρο 5 

Υποχρέωση γνωστοποίησης σημαντικών συμμετοχών 
από πρόσωπα του άρθρου 10 του ν. 3556/2007 

1. Η υποχρέωση ενημέρωσης σύμφωνα με την πα¬ 
ράγραφο 2 του άρθρου 14 του ν. 3556/2007 αποτελεί 
ατομική υποχρέωση κάθε προσώπου (μετόχου ή μη) 
του άρθρου 10 του ν. 3556/2007 όταν το ποσοστό των 
δικαιωμάτων ψήφου που δικαιούται να αποκτά, να δια¬ 
θέτει ή να ασκεί το πρόσωπο αυτό φθάνει, υπερβαίνει 
ή κατέρχεται των ορίων της παραγράφου 1 του άρθρου 
9 του ν. 3556/2007 ή σημειώνει μεταβολή ίση προς ή 
μεγαλύτερη του 3% σύμφωνα με την παράγραφο 4 του 
άρθρου 9 του ν. 3556/2007. Η υποχρέωση ενημέρωσης 
μπορεί να αφορά ένα μόνο ή και όλα τα πρόσωπα που 
αναφέρονται στην εφαρμοζόμενη κάθε φορά περίπτωση 
του άρθρου 10 του ν. 3556/2007. 

2. Η υποχρέωση ενημέρωσης, σύμφωνα με την παρά¬ 
γραφο 2 του άρθρου 14 του ν. 3556/2007, αποτελεί, κατά 
περίπτωση, υποχρέωση των ακόλουθων προσώπων εφό¬ 
σον συντρέχει ως προς κάθε πρόσωπο μεταβολή των 
δικαιωμάτων ψήφου που προβλέπεται στην παράγραφο 
1 ή 4 του άρθρου 9 του ν. 3556/2007. 

(α) Στην περίπτωση του στοιχείου (α) του άρθρου 10 
του ν. 3556/2007, η υποχρέωση ενημέρωσης αποτελεί 
υποχρέωση για κάθε ένα από τα μέρη της συμφωνίας 
ως προς το συνολικά διαμορφούμενο ποσοστό δικαι¬ 
ωμάτων ψήφου. 

(β) Στην περίπτωση του στοιχείου (β) του άρθρου 10 
του ν. 3556/2007, η υποχρέωση ενημέρωσης αποτελεί 
υποχρέωση: 

(αα) του προσώπου που αποκτά δικαιώματα ψήφου και 
δικαιούται να τα ασκεί δυνάμει της συμφωνίας καθώς και 

(ββ) του προσώπου που μεταβιβάζει προσωρινά έναντι 
ανταλλάγματος τα δικαιώματα ψήφου που κατέχει. 

(γ) Στην περίπτωση του στοιχείου (γ) του άρθρου 10 του ν. 
3556/2007, η υποχρέωση ενημέρωσης αποτελεί υποχρέωση. 

(αα) του προσώπου στο οποίο έχουν παρασχεθεί με¬ 
τοχές ως εμπράγματη ασφάλεια, αν το πρόσωπο αυτό 


ελέγχει τα δικαιώματα ψήφου που ενσωματώνονται σε 
αυτές και έχει δηλώσει την πρόθεσή του να τα ασκήσει 
καθώς και 

(ββ) του προσώπου που παρέχει την εμπράγματη 
ασφάλεια επί των μετοχών με μεταβίβαση των δικαι¬ 
ωμάτων ψήφου. 

(δ) Στην περίπτωση του στοιχείου (δ) του άρθρου 10 του ν. 
3556/2007, η υποχρέωση ενημέρωσης αποτελεί υποχρέωση 
(αα) του προσώπου που καθίσταται ισόβιος επικαρπω¬ 
τής των μετοχών εάν δικαιούται να ασκεί τα δικαιώματα 
ψήφου που ενσωματώνονται στις μετοχές καθώς και 
(ββ) του προσώπου που διαθέτει τα δικαιώματα ψήφου, 
(ε) Στην περίπτωση του στοιχείου (ε) του άρθρου 10 του 
ν. 3556/2007, όταν η ελεγχόμενη επιχείρηση έχει ατομικά 
υποχρέωση ενημέρωσης, αντίστοιχη υποχρέωση έχει και 
το πρόσωπο που την ελέγχει καθώς και οι ενδιάμεσες 
ελεγχόμενες από αυτό επιχειρήσεις. Η υποχρέωση του 
ελέγχοντος προσώπου είναι ανεξάρτητη από την ύπαρξη 
υποχρέωσης της ελεγχόμενης επιχείρησης. 

(στ) Στην περίπτωση του στοιχείου (στ) του άρθρου 
10 του ν. 3556/2007, η υποχρέωση ενημέρωσης αποτελεί 
υποχρέωση 

(αα) του προσώπου στο οποίο έχουν κατατεθεί οι 
μετοχές, αν το πρόσωπο αυτό μπορεί να ασκεί τα δικαι¬ 
ώματα ψήφου που ενσωματώνονται στις κατατεθειμένες 
μετοχές κατά την κρίση του καθώς και 
(ββ) του μετόχου που καταθέτει της μετοχές του. 

(ζ) Στην περίπτωση του στοιχείου (ζ) του άρθρου 10 του 
ν. 3556/2007, η υποχρέωση ενημέρωσης αποτελεί υποχρέ¬ 
ωση του προσώπου που ελέγχει τα δικαιώματα ψήφου. 

(η) Στην περίπτωση του στοιχείου (η) του άρθρου 10 
του ν. 3556/2007, η υποχρέωση ενημέρωσης αποτελεί 
υποχρέωση 

(αα) του πληρεξουσίου, εφόσον μπορεί να ασκεί τα 
δικαιώματα ψήφου κατά την κρίση του ελλείψει ειδικών 
συγκεκριμένων οδηγιών των μετόχων καθώς και 
(ββ) του μετόχου που χορηγεί πληρεξούσιο. 

3. Σε περίπτωση που μέτοχος χορηγεί πληρεξούσιο σχε¬ 
τικά με μια γενική συνέλευση μετόχων, μπορεί να προβεί σε 
μία μόνο ενημέρωση εντός της προβλεπόμενης στην παρά¬ 
γραφο 2 του άρθρου 14 του ν. 3556/2007 προθεσμίας από 
την παράδοση του πληρεξουσίου εφόσον καθιστά σαφές 
στην ενημέρωση ποιο θα είναι το ποσοστό των δικαιωμάτων 
ψήφου που θα κατέχει όταν ο πληρεξούσιος δεν θα δύναται 
πλέον να ασκεί τα δικαιώματα ψήφου κατά τη διακριτική του 
ευχέρεια. Στην περίπτωση που ο πληρεξούσιος λάβει ένα ή 
περισσότερα πληρεξούσια σχετικά με μια γενική συνέλευση 
μετόχων, μπορεί να προβεί σε μία (μόνο) ενιαία ενημέρωση 
εντός της προβλεπόμενης στην παράγραφο 2 του άρθρου 
14 του ν. 3556/2007 προθεσμίας από την παραλαβή των 
πληρεξουσίων, εφόσον αναφέρει σαφώς στην ενημέρωση 
ποιο θα είναι το ποσοστό των δικαιωμάτων ψήφου που θα 
κατέχει όταν δεν θα δύναται πλέον να ασκεί τα δικαιώματα 
ψήφου κατά τη διακριτική του ευχέρεια. 

4. Όταν περισσότερα πρόσωπα έχουν υποχρέωση ενη¬ 
μέρωσης, η εν λόγω ενημέρωση μπορεί να γίνεται με 
μια ενιαία ενημέρωση. Τα υπόχρεα πρόσωπα μπορούν 
να ορίσουν ως εκπρόσωπο είτε ένα από αυτά είτε τρίτο 
πρόσωπο προκειμένου να προβεί στην ενημέρωση για 
λογαριασμό τους. Η ενιαία ενημέρωση δεν απαλλάσσει 
οποιοδήποτε από τα πρόσωπα στα οποία αφορά, από 
την ευθύνη του σχετικά με την υποχρέωση ενημέρωσης 
ή το περιεχόμενο της ενημέρωσης. 

Άρθρο 6 

Περιστάσεις υπό τις οποίες ο υπόχρεος όφειλε 

να έχει πληροφορηθεί την απόκτηση ή τη διάθεση 
ή τη δυνατότητα άσκησης δικαιωμάτων ψήφου 

Στην περίπτωση του στοιχείου (β) της παραγράφου 2 του 
άρθρου 14 του ν. 3556/2007, ο μέτοχος ή το πρόσωπο του 
άρθρου 10 του ίδιου νόμου θεωρείται ότι έλαβε γνώση της 
απόκτησης, της διάθεσης ή της δυνατότητας να αποκτήσει, 
να διαθέσει ή να ασκήσει δικαιώματα ψήφου το αργότερο 
δύο ημέρες διαπραγμάτευσης μετά τη συναλλαγή. 

Άρθρο 7 

Συνήθης σύντομος κύκλος διακανονισμού 

Η μέγιστη διάρκεια του αναφερόμενου στην περίπτω¬ 
ση (α) της παραγράφου 1 του άρθρου 12 του ν. 3556/2007 
συνήθους σύντομου κύκλου διακανονισμού είναι τρεις 
ημέρες διαπραγμάτευσης μετά τη συναλλαγή είτε αυτή 
διενεργείται σε οργανωμένη αγορά είτε διενεργείται 
εκτός οργανωμένης αγοράς. 

Άρθρο 8 

Ειδικοί διαπραγματευτές 

1. Προκειμένου ο ειδικός διαπραγματευτής να τύχει 
της απαλλαγής της περίπτωσης (γ) της παραγράφου 
1 του άρθρου 12 του ν. 3556/2007, γνωστοποιεί στην 
Επιτροπή Κεφαλαιαγοράς, το αργότερο εντός της προ¬ 
θεσμίας που ορίζεται στην παράγραφο 2 του άρθρου 14 
του νόμου αυτού ότι ασκεί ή ότι προτίθεται να ασκήσει 
δραστηριότητες ειδικής διαπραγμάτευσης όσον αφορά 
έναν συγκεκριμένο εκδότη. 

2. Όταν ο ειδικός διαπραγματευτής, ο οποίος έχει προ- 
βεί στη γνωστοποίηση της προηγουμένης παραγράφου, 
παύει να ασκεί δραστηριότητες ειδικού διαπραγματευτή 
όσον αφορά συγκεκριμένο εκδότη ή πρόκειται να πα- 
ρέμβει στη διοίκηση του εκδότη αυτού ή να ασκήσει 
επιρροή στον εκδότη αυτό προκειμένου ο εκδότης να 
προβεί σε αγορά των μετοχών ή στήριξη της τιμής 
τους, ενημερώνει εντός του αντικειμενικά απαραιτήτου 
χρόνου την Επιτροπή Κεφαλαιαγοράς. 

3. Η Επιτροπή Κεφαλαιαγοράς μπορεί να ζητήσει από 
τον ειδικό διαπραγματευτή που επιθυμεί να τύχει της 
απαλλαγής της παραγράφου 1 του άρθρου 12 του ν. 
3556/2007: 

(α) Να προσκομίσει τη σύμβαση ειδικής διαπραγμά¬ 
τευσης, την οποία έχει τυχόν συνάψει με τον εκδότη 
και το χρηματιστήριο. 

(β) Να προσδιορίζει τις μετοχές ή τα άλλα χρημα¬ 
τοπιστωτικά μέσα τα οποία κατέχει για τους σκοπούς 
της ειδικής διαπραγμάτευσης, με οποιοδήποτε ευχερώς 
επαληθεύσιμο τρόπο. Η Επιτροπή Κεφαλαιαγοράς σε πε¬ 
ρίπτωση που είναι δυσχερής η επαλήθευση απαιτεί από 
τον ειδικό διαπραγματευτή να τηρεί ξεχωριστό λογαρι¬ 
ασμό για τους σκοπούς της ειδικής διαπραγμάτευσης. 

Άρθρο 9 

Όροι ανεξαρτησίας για τις εταιρείες διαχείρισης 
και τις Ε.Π.Ε.Υ. 

1. Προκειμένου να τύχει η μητρική επιχείρηση μιας 
εταιρείας διαχείρισης ή Εταιρείας Παροχής Επενδυτι¬ 
κών Υπηρεσιών (Ε.Π.Ε.Υ.) της απαλλαγής από την άθροι- 
ση συμμετοχών που προβλέπεται στις παραγράφους 2 
και 4 του άρθρου 13 του ν. 3556/2007, πρέπει να πληροί 
τις ακόλουθες προϋποθέσεις: 


(α) Η μητρική επιχείρηση δεν παρεμβαίνει στην άσκηση 
των δικαιωμάτων ψήφου από την εταιρεία διαχείρισης 
ή την Ε.Π.Ε.Υ. δίνοντας οδηγίες απευθείας ή εμμέσως 
ή με οποιοδήποτε άλλο τρόπο. Ως οδηγία που δίδεται 
απευθείας νοείται κάθε οδηγία που δίνει η μητρική επι¬ 
χείρηση ή άλλη επιχείρηση που ελέγχεται από αυτή, 
η οποία ορίζει τον τρόπο με τον οποίο θα ασκήσει τα 
δικαιώματα ψήφου η εταιρεία διαχείρισης ή η Ε.Π.Ε.Υ. 
σε συγκεκριμένες περιπτώσεις. Ως οδηγία που δίδεται 
εμμέσως νοείται κάθε γενική ή ειδική οδηγία, ασχέτως 
μορφής, που δίνει η μητρική επιχείρηση ή άλλη επιχεί¬ 
ρηση που ελέγχεται από αυτή, η οποία περιορίζει τη 
διακριτική ευχέρεια της εταιρείας διαχείρισης ή της 
Ε.Π.Ε.Υ. σε σχέση με την άσκηση δικαιωμάτων ψήφου 
προκειμένου να εξυπηρετηθούν συγκεκριμένα επιχειρη¬ 
ματικά συμφέροντα της μητρικής επιχείρησης ή άλλης 
επιχείρησης που ελέγχεται από αυτή. 

(β) Η εταιρεία διαχείρισης ή η Ε.Π.Ε.Υ. είναι ελεύθερη 
να ασκεί, ανεξάρτητα από τη μητρική επιχείρηση, τα 
δικαιώματα ψήφου που συνδέονται με τα περιουσιακά 
στοιχεία που διαχειρίζεται. 

2. Προκειμένου να κάνει χρήση της απαλλαγής της 
άθροισης συμμετοχών, η μητρική επιχείρηση εταιρίας 
διαχείρισης ή Ε.Π.Ε.Υ. γνωστοποιεί εκ των προτέρων 
στην Επιτροπή Κεφαλαιαγοράς ως προς εκδότη του 
οποίου τα δικαιώματα ψήφου ενσωματώνονται σε συμ¬ 
μετοχές τις οποίες διαχειρίζονται οι εταιρείες διαχεί¬ 
ρισης ή οι Ε.Π.Ε.Υ., τα παρακάτω: 

(α) Κατάλογο των εταιρειών διαχείρισης και των Ε.Π.Ε.Υ., 
αναφέροντας την επωνυμία τους και την αρμόδια αρχή 
που ασκεί εποπτεία ά αυτές. Ο κατάλογος δεν περιλαμ¬ 
βάνει αναλυτικά τους σχετικούς εκδότες. Η μητρική επι¬ 
χείρηση επικαιροποιεί τον κατάλογο σε συνεχή βάση. 

(β) Δήλωση ότι, για κάθε μία από τις σχετικές εταιρεί¬ 
ες διαχείρισης ή Ε.Π.Ε.Υ., η μητρική επιχείρηση πληροί 
τις προϋποθέσεις που ορίζονται στην παράγραφο 1. Η 
μητρική επιχείρηση ενημερώνει χωρίς υπαίτια βραδύτη¬ 
τα την Επιτροπή Κεφαλαιαγοράς μόλις παύει να ισχύει 
η δήλωση αυτή. 

3. Προκειμένου η μητρική επιχείρηση να κάνει χρή¬ 
ση της απαλλαγής της άθροισης συμμετοχών μόνο σε 
σχέση με τα χρηματοπιστωτικά μέσα του άρθρου 11 
του ν. 3556/2007, γνωστοποιεί εκ των προτέρων στην 
Επιτροπή Κεφαλαιαγοράς μόνο τον κατάλογο που ανα- 
φέρεται στο στοιχείο (α) της παραγράφου 2. 

4. Η μητρική επιχείρηση μίας εταιρείας διαχείρισης ή 
μίας Ε.Π.Ε.Υ. αποδεικνύει χωρίς υπαίτια βραδύτητα, κατόπιν 
σχετικού αιτήματος της Επιτροπής Κεφαλαιαγοράς, ότι: 

(α) Οι οργανωτικές δομές της μητρικής επιχείρησης 
και της εταιρείας διαχείρισης ή της Ε.Π.Ε.Υ. διασφαλί¬ 
ζουν ότι τα δικαιώματα ψήφου ασκούνται ανεξάρτητα 
από τη μητρική επιχείρηση. Κατ’ ελάχιστον η μητρική 
επιχείρηση και η εταιρεία διαχείρισης ή η Ε.Π.Ε.Υ. πρέπει 
να διαθέτουν γραπτές οδηγίες και διαδικασίες οι οποίες 
ευλόγως αποβλέπουν στην αποτροπή της ανταλλαγής 
πληροφοριών μεταξύ της μητρικής επιχείρησης και της 
εταιρείας διαχείρισης ή της Ε.Π.Ε.Υ. σε σχέση με την 
άσκηση των δικαιωμάτων ψήφου. 

(β) Τα πρόσωπα που αποφασίζουν πώς θα ασκηθούν 
τα δικαιώματα ψήφου ενεργούν ανεξάρτητα. 

(γ) Στην περίπτωση που η μητρική επιχείρηση είναι 
πελάτης της εταιρείας διαχείρισης ή της εταιρείας επεν¬ 
δύσεων, ή έχει συμμετοχή στα περιουσιακά στοιχεία που 

διαχειρίζεται η εταιρεία διαχείρισης ή η Ε.Π.Ε.Υ., η σχέση 
μεταξύ της μητρικής επιχείρησης και της εταιρείας δια¬ 
χείρισης ή της Ε.Π.Ε.Υ. ρυθμίζεται αναλυτικά από γραπτή 
σύμβαση υπό συνήθεις εμπορικούς όρους (αιπιε Ιθηρίά). 

Άρθρο 10 

Είδη χρηματοπιστωτικών μέσων του άρθρου 11 
του ν. 3556/2007 

1. Ως χρηματοπιστωτικά μέσα της παραγράφου 1 του 
άρθρου 11 του ν. 3556/2007, νοούνται οι κινητές αξίες, 
τα συμβόλαια δικαιωμάτων προαίρεσης, τα συμβόλαια 
μελλοντικής εκπλήρωσης, οι συμβάσεις ανταλλαγής 
(ενναρε), οι προθεσμιακές συμβάσεις επιτοκίου και κάθε 
άλλη σύμβαση παραγώγου μέσου, του τμήματος Γ του 
παραρτήματος I της Οδηγίας 2004/39/ΕΚ, 

(α) εφόσον πληρούνται οι προϋποθέσεις της παρα¬ 
γράφου 1 του άρθρου 11 του ν. 3556/2007 και 

(β) εφόσον ο κάτοχος του χρηματοπιστωτικού μέσου 
κατά την ημερομηνία λήξης του διαθέτει είτε δικαίωμα 
απόκτησης άνευ όρων των υποκείμενων μετοχών είτε 
διακριτική ευχέρεια να αποκτήσει τις μετοχές οι οποίες 
ενσωματώνουν τα δικαιώματα ψήφου. 

2. Ως επίσημη συμφωνία νοείται μια συμφωνία που 
είναι δεσμευτική βάσει της κείμενης νομοθεσίας. 

3. Ο κάτοχος των χρηματοπιστωτικών μέσων της πα¬ 
ραγράφου 1 του άρθρου 11 του ν. 3556/2007, αθροίζει και 
γνωστοποιεί όλα τα χρηματοπιστωτικά μέσα, κατά την 
έννοια της παραγράφου 1, που έχουν σχέση με τον ίδιο 
εκδότη των υποκείμενων μετοχών. Εάν ένα χρηματοπι¬ 
στωτικό μέσο συνδέεται με περισσότερες από μία υπο¬ 
κείμενες μετοχές, πραγματοποιεί ξεχωριστή ενημέρωση 
προς κάθε εκδότη των υποκείμενων μετοχών. 

4. Η ενημέρωση που γίνεται σύμφωνα με την παρά¬ 
γραφο 1 του άρθρου 11 του ν. 3556/2007 περιλαμβάνει 
τις ακόλουθες πληροφορίες: 

(α) το ποσοστό των δικαιωμάτων ψήφου που θα κα- 
τέχεται ως αποτέλεσμα της απόκτησης ή διάθεσης, το 
οποίο υπολογίζεται αναφορικά προς το συνολικό αριθμό 
των δικαιωμάτων ψήφου και του κεφαλαίου σύμφωνα με 
την πιο πρόσφατη δημοσιοποίηση από τον εκδότη, βάσει 
της παραγράφου 5 του άρθρου 9 του ν. 3556/2007, 

(β) την αλυσίδα των ελεγχόμενων επιχειρήσεων μέσω 
των οποίων κατέχονται στην ουσία τα χρηματοπιστω¬ 
τικά μέσα, εφόσον συντρέχει τέτοια περίπτωση, 

(γ) την ημερομηνία κατά την οποία το ποσοστό των 
δικαιωμάτων ψήφου έφθασε, υπερέβη ή κατήλθε των 
ορίων της παραγράφου 1 του άρθρου 9 του ν. 3556/2007 
ή σημειώνει μεταβολή ίση προς ή μεγαλύτερη του 3% 
σύμφωνα με την παράγραφο 4 του άρθρου 9 του ν. 
3556/2007 λόγω της απόκτησης ή διάθεσης του άρθρου 
11 του ν. 3556/2007, 

(δ) προκειμένου περί χρηματοπιστωτικών μέσων για 
τα οποία ισχύει περίοδος άσκησης, αναφορά της ημε¬ 
ρομηνίας ή της χρονικής περιόδου κατά την οποία θα 
αποκτηθούν, ή μπορεί να αποκτηθούν, μετοχές, εφόσον 
συντρέχει περίπτωση, 

(ε) την ημερομηνία λήξης ή εκπνοής του χρηματοπι¬ 
στωτικού μέσου, 

(στ) την ταυτότητα του κατόχου του χρηματοπιστω¬ 
τικού μέσου, 

(ζ) την επωνυμία του εκδότη των υποκειμένων μετοχών. 

5. Η προθεσμία ενημέρωσης είναι η προβλεπόμενη 
στην παράγραφο 2 του άρθρου 14 του ν. 3556/2007. Η 


ενημέρωση πραγματοποιείται προς τον εκδότη και την 
Επιτροπή Κεφαλαιαγοράς. 

ΚΕΦΑΛΑΙΟ Δ' 

ΕΞΕΙΔΙΚΕΥΣΗ ΥΠΟΧΡΕΩΣΕΩΝ ΔΙΑΧΥΣΗΣ 
ΠΛΗΡΟΦΟΡΗΣΗΣ 

Αρθρο 11 

Ελάχιστες προϋποθέσεις διάχυσης ρυθμιζόμενων 
πληροφοριών 

1. Για την πραγματοποίηση διάχυσης των ρυθμιζόμε- 
νων πληροφοριών που προβλέπεται στην παράγραφο 
1 του άρθρου 21 του ν. 3556/2007 πρέπει να πληρούνται 
τουλάχιστον οι ακόλουθες προϋποθέσεις: 

(α) Οι ρυθμιζόμενες πληροφορίες διαδίδονται κατά τρό¬ 
πο που να εξασφαλίζει ότι μπορούν να διαδοθούν, με τη 
μικρότερη δυνατή χρονική διαφορά, στο ευρύτερο δυνατό 
κοινό, στο κράτος μέλος καταγωγής, ή το κράτος μέλος 
υποδοχής στην περίπτωση της παραγράφου 6 του άρθρου 
21 του ν. 3556/2007 καθώς και στα λοιπά κράτη μέλη. 

(β) Το πλήρες κείμενο, χωρίς τροποποιήσεις, των 
ρυθμιζόμενων πληροφοριών κοινοποιείται στα μέσα 
ενημέρωσης. Ειδικά προκειμένου για τις εκθέσεις και 
καταστάσεις των άρθρων 4, 5, 6 και 7 του ν. 3556/2007, 
η απαίτηση αυτή θεωρείται ότι πληρούταί: 

(αα) εάν η ανακοίνωση σχετικά με τις ρυθμιζόμενες 
πληροφορίες ανακοινωθεί στα μέσα ενημέρωσης και 
(ββ) εάν παρέχεται ένδειξη του δικτυακού τόπου στον 
οποίο είναι διαθέσιμα τα σχετικά έγγραφα, πέραν του 
επίσημα καθορισμένου μηχανισμού κεντρικής αποθή¬ 
κευσης των ρυθμιζόμενων πληροφοριών του άρθρου 
21 του ν. 3556/2007. 

(γ) Οι ρυθμιζόμενες πληροφορίες κοινοποιούνται στα 
μέσα ενημέρωσης με τέτοιο τρόπο ώστε 
(αα) να εξασφαλίζεται η ασφάλεια της κοινοποίησης, 
(ββ) να ελαχιστοποιείται ο κίνδυνος αλλοίωσης των δε¬ 
δομένων και μη επιτρεπόμενης πρόσβασης σε αυτά και 
(γγ) να διασφαλίζεται η ταυτότητα της πηγής των 
ρυθμιζόμενων πληροφοριών. 

(δ) Κάθε αστοχία ή διαταραχή κατά την κοινοποίησή 
τους, πρέπει να αποκαθίσταται το συντομότερο δυνα¬ 
τό ώστε να εξασφαλίζεται η ασφάλεια της λήψης των 
ρυθμιζόμενων πληροφοριών. 

(ε) Οι ρυθμιζόμενες πληροφορίες κοινοποιούνται στα 
μέσα ενημέρωσης με τέτοιο τρόπο ώστε να προσδιο¬ 
ρίζεται με σαφήνεια: 

(αα) ότι πρόκειται για ρυθμιζόμενες πληροφορίες, 
(ββ) η ταυτότητα του εκδότη, 

(γγ) το αντικείμενο των ρυθμιζόμενων πληροφοριών και 
(δδ) η ημερομηνία και ώρα κοινοποίησης των πληρο¬ 
φοριών από τον εκδότη, ή το πρόσωπο που ζήτησε την 
εισαγωγή προς διαπραγμάτευση σε ρυθμιζόμενη αγορά 
χωρίς την συγκατάθεση του εκδότη. 

2. Οι ρυθμιζόμενες πληροφορίες κοινοποιούνται στα 
μέσα ενημέρωσης: 

(α) είτε από τον εκδότη, ή το πρόσωπο που ζήτησε 
την εισαγωγή προς διαπραγμάτευση σε ρυθμιζόμενη 
αγορά χωρίς την συγκατάθεση του εκδότη 
(β) είτε από τρίτο ο οποίος ενεργεί για λογαριασμό του. 

3. Ο εκδότης ή το πρόσωπο το οποίο ζήτησε την ει¬ 
σαγωγή προς διαπραγμάτευση σε ρυθμιζόμενη αγορά 
χωρίς την συγκατάθεση του εκδότη, δεν είναι υπεύθυ¬ 
νος για συστημικά σφάλματα ή ελλείψεις που παρουσιά- 

ζονται στα μέσα ενημέρωσης στα οποία κοινοποιήθηκαν 
οι ρυθμιζόμενες πληροφορίες. 

4. Ο εκδότης ή το πρόσωπο το οποίο ζήτησε την ει¬ 
σαγωγή προς διαπραγμάτευση σε ρυθμιζόμενη αγορά 
χωρίς την συγκατάθεση του εκδότη, πρέπει, κατόπιν 
αιτήματος της Επιτροπής Κεφαλαιαγοράς αναφορικά 
με οποιαδήποτε δημοσιοποίηση ρυθμιζόμενων πλη¬ 
ροφοριών, να την ενημερώνει εντός του αντικειμενικά 
απαραιτήτου χρόνου για: 

(α) το όνομα του προσώπου που κοινοποίησε τις πλη¬ 
ροφορίες στα μέσα ενημέρωσης, 

(β) τα λεπτομερή στοιχεία σχετικά με τον έλεγχο για 
την διασφάλιση (εοουπίγ ναΐίάαΐίοη) των στοιχείων της 
περιπτώσεως (γ) της παραγράφου 1, 

(γ) την ημερομηνία και ώρα κοινοποίησης των πληρο¬ 
φοριών στα μέσα ενημέρωσης, 

(δ) τον τρόπο (ηλεκτρονικό ή έγχαρτο) με το οποίο 
κοινοποιήθηκαν οι πληροφορίες, 

(ε) τις λεπτομέρειες για την ενδεχόμενη απόφαση του 
εκδότη να μην δημοσιοποιήσει (βπιόαΓρο) τις ρυθμιζόμε- 
νες πληροφορίες πριν από συγκεκριμένη ημερομηνία, 
εφόσον συντρέχει τέτοια περίπτωση. 

ΚΕΦΑΛΑΙΟ Ε' 

ΕΠΙΛΟΓΗ ΚΡΑΤΟΥΣ ΜΕΛΟΥΣ ΚΑΤΑΓΩΓΗΣ 
ΚΑΙ ΙΣΟΔΥΝΑΜΕΣ ΑΠΑΙΤΗΣΕΙΣ 

Αρθρο 12 

Επιλογή κράτους μέλους καταγωγής 

Οταν ο εκδότης επιλέγει κράτος μέλος καταγωγής 
σύμφωνα με την περίπτωση (ββ) του σημείου (η) της 
παραγράφου 1 του άρθρου 3 του ν. 3556/2007, η επι¬ 
λογή αυτή δημοσιοποιείται με την ίδια διαδικασία που 
εφαρμόζεται για τις ρυθμιζόμενες πληροφορίες. 

Άρθρο 13 

Ισοδύναμες υποχρεώσεις περιοδικής πληροφόρησης 

1. Τρίτη χώρα θεωρείται ότι προβλέπει απαιτήσεις 
ισοδύναμες με τις απαιτήσεις του στοιχείου (β) της πα¬ 
ραγράφου 2 του άρθρου 4 του ν. 3556/2007 εάν, σύμφω¬ 
να με τη νομοθεσία της χώρας αυτής, η ετήσια έκθεση 
του διοικητικού συμβουλίου περιλαμβάνει υποχρεωτικά 
τουλάχιστον τις ακόλουθες πληροφορίες: 

(α) ορθή απεικόνιση της εξέλιξης, των επιδόσεων και 
της θέσης του εκδότη, συμπεριλαμβανομένης της περι¬ 
γραφής των κυριότερων κινδύνων και αβεβαιοτήτων που 
αντιμετωπίζει, έτσι ώστε η απεικόνιση να παρουσιάζει 
μια ισόρροπη και ολοκληρωμένη ανάλυση της εξέλιξης, 
των επιδόσεων και της θέσης του εκδότη, σε συνάρτηση 
με το μέγεθος και την πολυπλοκότητα της επιχείρη¬ 
σης, καθώς επίσης και, στο βαθμό που είναι αναγκαίο 
για την κατανόηση της εξέλιξης, των επιδόσεων ή της 
θέσης του εκδότη, χρηματοοικονομικούς και, εφόσον 
συντρέχει περίπτωση, μη χρηματοοικονομικούς βασι¬ 
κούς δείκτες επιδόσεων (απόδοσης) που έχουν σχέση 
με τη συγκεκριμένη επιχείρηση. 

(β) ένδειξη τυχόν σημαντικών γεγονότων που συνέβη- 
σαν μετά τη λήξη του οικονομικού έτους, 

(γ) ενδείξεις ως προς την πιθανή μελλοντική εξέλιξη 
του εκδότη. 

2. Τρίτη χώρα θεωρείται ότι προβλέπει απαιτήσεις ισο¬ 
δύναμες με τις απαιτήσεις της παραγράφου 6 του άρ¬ 
θρου 5 του ν. 3556/2007 εάν, σύμφωνα με τη νομοθεσία 
της χώρας αυτής προβλέπεται υποχρεωτική δημοσίευση 


εξαμηνιαίων οικονομικών καταστάσεων και εξαμηνιαίας 
έκθεσης του διοικητικού συμβουλίου η οποία περιλαμ¬ 
βάνει τουλάχιστον τις ακόλουθες πληροφορίες: 

(α) ανασκόπηση της περιόδου που καλύπτει η έκθεση, 
(β) ενδείξεις ως προς την πιθανή μελλοντική εξέλιξη του 
εκδότη για το δεύτερο εξάμηνο του οικονομικού έτους και 
(γ) προκειμένου για εκδότες μετοχών, τις σημαντικό¬ 
τερες συναλλαγές μεταξύ του εκδότη και των συνδε- 
δεμένων προσώπων εάν αυτές δεν γνωστοποιούνται 
ήδη σε διαρκή βάση. 

3. Τρίτη χώρα θεωρείται ότι προβλέπει απαιτήσεις 
ισοδύναμες με τις απαιτήσεις του στοιχείου (γ) της 
παραγράφου 2 του άρθρου 4 και του στοιχείου (γ) της 
παραγράφου 2 του άρθρου 5 του ν. 3556/2007 εάν, 
σύμφωνα με τη νομοθεσία της χώρας αυτής, ένα ή 
περισσότερα πρόσωπα είναι υπεύθυνα για τον εκδότη 
ως προς τις ετήσιες και τις εξαμηνιαίες χρηματοοικο¬ 
νομικές πληροφορίες και, συγκεκριμένα, για τα εξής: 

α) τη συμμόρφωση των οικονομικών καταστάσεων με 
το σχετικό πλαίσιο πληροφόρησης ή τη σχετική δέσμη 
λογιστικών προτύπων, 

β) την ορθή απεικόνιση της διαχείρισης (ανασκόπησης 
του διοικητικού συμβουλίου) που περιλαμβάνεται στην 
έκθεση του διοικητικού συμβουλίου. 

4. Τρίτη χώρα θεωρείται ότι προβλέπει απαιτήσεις ισο¬ 
δύναμες με τις απαιτήσεις του άρθρου 6 του ν. 3556/2007 
εάν, σύμφωνα με τη νομοθεσία της χώρας αυτής, οι 
εκδότες υποχρεούνται να δημοσιεύουν τριμηνιαίες οι¬ 
κονομικές καταστάσεις. 

5. Τρίτη χώρα θεωρείται ότι προβλέπει απαιτήσεις 
ισοδύναμες με τις απαιτήσεις της παραγράφου 3 του 
άρθρου 4 του ν. 3556/2007 εάν, σύμφωνα με τη νομο¬ 
θεσία της χώρας αυτής, ο εκδότης, σε περίπτωση που 
δεν απαιτείται η παροχή ατομικών οικονομικών κατα¬ 
στάσεων της μητρικής: 

(α) υποχρεούται κατά την κατάρτιση των ενοποιημέ¬ 
νων οικονομικών καταστάσεων, να περιλαμβάνει: 

(αα) τις ελάχιστες απαιτήσεις σχετικά με το κεφάλαιο 
και τους ίδιους πόρους καθώς και θέματα ρευστότητας, 
εφόσον συντρέχει περίπτωση και 
(ββ) προκειμένου για εκδότες μετοχών, τον υπολο¬ 
γισμό των μερισμάτων και την ικανότητα πληρωμής 
μερισμάτων 

(β) μπορεί να θέσει στη διάθεση της Επιτροπής Κεφαλαι¬ 
αγοράς πρόσθετες ελεγμένες γνωστοποιήσεις οι οποίες 
παρέχουν πληροφορίες ξεχωριστά για τους ατομικούς 
λογαριασμούς (ατομικές οικονομικές καταστάσεις) του 
εκδότη, σχετικά με τα αναφερόμενα στην περίπτωση (α). 
Οι γνωστοποιήσεις αυτές μπορούν να καταρτίζονται σύμ¬ 
φωνα με τα λογιστικά πρότυπα της τρίτης χώρας. 

6. Τρίτη χώρα θεωρείται ότι ορίζει ισοδύναμες απαι¬ 
τήσεις με εκείνες που προβλέπονται στην παράγραφο 
4 του άρθρου 4 του ν. 3556/2007 σχετικά με τους ατο¬ 
μικούς λογαριασμούς όταν, σύμφωνα με το δίκαιο μιας 
τρίτης χώρας, ένας εκδότης που έχει την καταστατική 
του έδρα στην χώρα αυτή δεν υποχρεούται να κα¬ 
ταρτίζει ενοποιημένους λογαριασμούς (ενοποιημένες 
οικονομικές καταστάσεις), αλλά υποχρεούται να καταρ¬ 
τίζει ατομικές οικονομικές καταστάσεις σύμφωνα με τα 
διεθνή λογιστικά πρότυπα τα οποία αναγνωρίζεται ότι 
ισχύουν εντός της Κοινότητας σύμφωνα με το άρθρο 3 
του κανονισμού (ΕΚ) αριθμ. 1606/2002, ή σύμφωνα με τα 
εθνικά λογιστικά πρότυπα τρίτης χώρας που ισοδυνα- 

μούν με τα προαναφερθέντα πρότυπα. Για τους σκοπούς 
της ισοδυναμίας, εάν αυτές οι οικονομικές πληροφορίες 
δεν είναι σύμφωνες με τα προαναφερόμενα πρότυπα, 
πρέπει να παρουσιάζονται με τη μορφή αναπροσαρμο¬ 
σμένων οικονομικών καταστάσεων. Οι ατομικοί λογαρι¬ 
ασμοί πρέπει να ελέγχονται ανεξάρτητα. 

Άρθρο 14 

Ισοδύναμες απαιτήσεις αναφορικά με τις 
υποχρεώσεις διαρκούς πληροφόρησης 

1. Τρίτη χώρα θεωρείται ότι προβλέπει απαιτήσεις ισο¬ 
δύναμες με τις απαιτήσεις της παραγράφου 3 του άρθρου 
14 του ν. 3556/2007 εάν, σύμφωνα με τη νομοθεσία της 
χώρας αυτής, η προθεσμία εντός της οποίας οι σημαντι¬ 
κές συμμετοχές πρέπει να γνωστοποιούνται στον εκδότη 
που έχει την καταστατική του έδρα στην τρίτη χώρα και 
εντός της οποίας ο εκδότης πρέπει να γνωστοποιήσει στο 
κοινό αυτές τις σημαντικές συμμετοχές είναι συνολικά 
ίση ή μικρότερη από πέντε ημέρες διαπραγμάτευσης. Οι 
προθεσμίες σύμφωνα με τη νομοθεσία της τρίτης χώρας 
για την ενημέρωση του εκδότη και για την επακόλουθη 
δημοσιοποίηση από τον εκδότη στο κοινό μπορούν να 
είναι διαφορετικές από τις οριζόμενες στις παραγράφους 
2 και 3 του άρθρου 14 του ν. 3556/2007. 

2. Τρίτη χώρα θεωρείται ότι προβλέπει απαιτήσεις 
ισοδύναμες με τις απαιτήσεις του άρθρου 15 του ν. 
3356/2007 εάν, σύμφωνα με τη νομοθεσία της χώρας 
αυτής, ο εκδότης που έχει την καταστατική του έδρα 
στην τρίτη χώρα υποχρεούται να πληροί τους ακόλου¬ 
θους όρους: 

(α) στην περίπτωση εκδότη που επιτρέπεται να κα¬ 
τέχει κατ’ ανώτατο όριο 5% των δικών του μετοχών, οι 
οποίες ενσωματώνουν δικαιώματα ψήφου, ο εκδότης 
υποχρεούται να ενημερώνει κάθε φορά που το ποσοστό 
των δικών του μετοχών φθάνει, υπερβαίνει ή κατέρχεται 
του ορίου αυτού, 

(β) στην περίπτωση εκδότη που επιτρέπεται να κατέ¬ 
χει κατ’ ανώτατο όριο από 5% έως 10% των δικών του 
μετοχών, οι οποίες ενσωματώνουν δικαιώματα ψήφου, 
ο εκδότης υποχρεούται να ενημερώνει κάθε φορά που 
το ποσοστό των δικών του μετοχών φθάνει, υπερβαίνει 
ή κατέρχεται του ορίου του 5% ή του ανώτατου αυτού 
ορίου, 

(γ) στην περίπτωση εκδότη που επιτρέπεται να κα¬ 
τέχει άνω του 10% των δικών του μετοχών, οι οποίες 
ενσωματώνουν δικαιώματα ψήφου, ο εκδότης πρέπει να 
ενημερώνει κάθε φορά που το ποσοστό των δικών του 
μετοχών φθάνει, υπερβαίνει ή κατέρχεται του ορίου του 
5% ή του ορίου του 10%. 

3. Τρίτη χώρα θεωρείται ότι προβλέπει απαιτήσεις 
ισοδύναμες με τις απαιτήσεις της παραγράφου 5 του 
άρθρου 9 του ν. 3556/2007 εάν, σύμφωνα με τη νομο¬ 
θεσία της χώρας αυτής, ο εκδότης που έχει την κα¬ 
ταστατική του έδρα στην τρίτη χώρα υποχρεούται να 
γνωστοποιεί στο κοινό το συνολικό αριθμό των δικαι¬ 
ωμάτων ψήφου και το ύψος του κεφαλαίου του εντός 
30 ημερολογιακών ημερών από την αύξηση ή τη μείωση 
του εν λόγω συνολικού αριθμού. 

4. Τρίτη χώρα θεωρείται ότι προβλέπει προϋποθέσεις 
ανεξαρτησίας ισοδύναμες με τις προϋποθέσεις των πα¬ 
ραγράφων 2 έως 5 του άρθρου 13 του ν. 3556/2007 εάν, 
σύμφωνα με τη νομοθεσία της χώρας αυτής, οι εται¬ 
ρείες διαχείρισης ή οι Ε.Π.Ε.Υ. που αναφέρονται στην 


παράγραφο 6 του άρθρου 13 του ν. 3556/2007 πληρούν 
υποχρεωτικά τις εξής προϋποθέσεις: 

(α) η εταιρεία διαχείρισης ή η Ε.Π.Ε.Υ. πρέπει σε κάθε 
περίπτωση να ασκεί τα δικαιώματα ψήφου που συνδέο¬ 
νται με τα περιουσιακά στοιχεία τα οποία διαχειρίζεται 
ανεξάρτητα από τη μητρική της επιχείρηση και 
(β) η εταιρεία διαχείρισης ή η Ε.Π.Ε.Υ. δεν λαμβάνει 
υπόψη τα συμφέροντα της μητρικής επιχείρησης ή οποι¬ 
οσδήποτε επιχείρησης που ελέγχεται από την μητρική 
επιχείρηση εάν προκόψει σύγκρουση συμφερόντων και 
(γ) η μητρική επιχείρηση, 

(αα) πληροί τις απαιτήσεις γνωστοποίησης που ορί¬ 
ζονται στο στοιχείο (α) της παραγράφου 2 και στην 
παράγραφο 3 του άρθρου 9 της απόφασης αυτής, 

(ββ) υποβάλλει δήλωση προς την Επιτροπή Κεφαλαια¬ 
γοράς σύμφωνα με την οποία, για κάθε σχετική εταιρεία 
διαχείρισης ή Ε.Π.Ε.Υ., η μητρική επιχείρηση πληροί τις 
προϋποθέσεις που ορίζονται στις περιπτώσεις (α) και 
(β) της παρούσας παραγράφου, 

(γγ) αποδεικνύει στην Επιτροπή Κεφαλαιαγοράς, έπει¬ 
τα από σχετικό αίτημά της, ότι πληρούνται οι απαιτή¬ 
σεις της παραγράφου 4 του άρθρου 9 της απόφασης 
αυτής. 

Άρθρο 15 

Ισοδύναμες απαιτήσεις αναφορικά με την ενημέρωση 
κατόχων κινητών αξιών 

Τρίτη χώρα θεωρείται ότι προβλέπει απαιτήσεις ισο¬ 
δύναμες με τις απαιτήσεις της παραγράφου 2 και του 
στοιχείου (α) των παραγράφων 3 και 4 του άρθρου 
17 του ν. 3556/2007 όσον αφορά το περιεχόμενο των 
πληροφοριών για τις συνεδριάσεις εάν, σύμφωνα με τη 
νομοθεσία της χώρας αυτής, ο εκδότης που έχει την 
καταστατική του έδρα στην χώρα αυτή υποχρεούται να 
παρέχει πληροφορίες τουλάχιστον για τον τόπο, την 
ώρα και την ημερήσια διάταξη των συνεδριάσεων. 

Άρθρο 16 
Τελικές διατάξεις 

1. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού ή του προϋπολογισμού της Επιτροπής Κεφα¬ 
λαιαγοράς. 

2. Με την εξαίρεση του επομένου εδαφίου η απόφαση 
αυτή ισχύει από τη λήψη της. Η υποχρέωση συμπερί- 
ληψης των συγκριτικών πληροφοριών του στοιχείου 
(β) της παραγράφου 3 του άρθρου 2 αρχίζει να ισχύ¬ 
ει δύο χρόνια μετά την έναρξη ισχύος της παρούσας 
απόφασης. 

3. Οι διατάξεις των άρθρων 2 και 3 της παρούσας οι 
οποίες εξειδικεύουν υποχρεώσεις του άρθρου 5 του ν. 
3556/2007 καθώς και οι διατάξεις του άρθρου 13 της 
παρούσας οι οποίες παραπέμπουν στις διατάξεις των 
άρθρων 4-6 του ν. 3556/2007 εφαρμόζονται στις ετήσιες 
και περιοδικές οικονομικές καταστάσεις και εκθέσεις 
που αφορούν σε οικονομικές χρήσεις που αρχίζουν την 
ή μετά την 20η Ιανουάριου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2007 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 




